
COKY YPASTEL PAL 


KELESVLKE OHTOTVTE. 


SETENTVCKE I. 

Pal, (este eteropotte tokon, momet este etehoyvne 
tokon, momis Cesvs Klist eteropotten, momen Erke 
Hesaketvmese, mv pvsatkvten aenkvpvken kvwapvte 
eteropotten,) vpastel toyvyat , 

2 Momet tecakkvte yc vpYkakat omvlkvt mekusvpkv- 
cuko Kelesev ofY ocakan oh toteyat; 

3 & 4 Erke Hesaketvmese, momet pu Pncase Cesvs 
Klist, mv, Hesaketvmese momet Pu’rke komat vcvkvyen, 
yvmv ekvnv holwakan a ’sepussicvret pun naorketv 
vrahkv e wikvte avtet heromkv herkv tepakat cem 
ocvkekvs . 

5 Mvn vrakketv estofis emeyuksv-sekon em oceJcvs. 
Emen. 

6 Lvpke make Klist en heromkv ofv ce’nhuehkvkvten 
enkvpake opunvkv-herv etv ’soh ceyatskat estomahes, 
komvyet os. 

7 Mv etv tokot omen; momis mv ce naoricet, Klist em 
opunvkv-hervn mvrahkuecetv komakat svset omekv. 

8 Momis pumet, monkat encelv hvlwe alivtapket, 
opunvkv-herv cem erkenakeyvte tokon , etvn cem erke- 
nakvken omat, mvt ohtvhikvkvtet omekvs. 

9 Enhomv makeyvte etvpomen hiyomat hvtvm makvyet 
os; Estimvt opunvkv-herv eenakuecatskvte emvrahken 
cem erkenaken omat, ohtvhikvkvtet omekvs. 

KELESYLKE, 1. 


10 Hiyomet omekv, hiyomat esten monkat He sake - 
tvmesen afvckvkueci haks? monkat esten afvckvkuecetvn 
hopoyi haks? esten afvckvkuecin omat, Klist em vtotkv 
toyvkaret ok’. 

11 Momis, tecakkvke toyatskat, my opunvkv-herv cem 
erkenakvkyyvte este vcvkvye tokot omat cen kerkue- 
cvkis. 

12 V’mvhahoyekon, este eteropotte tokon, momis Cesvs 
Klist en kerkueckv eteropotten vn heckvtet ok? 

13 Cnsvlke em mekusypkv ofvn arvyvte ocan, estomen 
svkerkuehoceko taye Hesaketvmese em mekusvpkv-cukon 
assecit, yvmahkuecvyyten, 

14 Momet Cusvlke em mekusvpky ofvn cv kerre mahe 
hakat, vm etvlofvlke vm vculJcv etvpomakan emuntalit, 
cy’rkvlke tate em opunvkv ohfvccvn svhere mahen 
vketecvyvtet oman pokatskvtet ok’. 

15 Momis Hesaketvmeset, mv cv’cke e nvrken a vc 
ossicet, momet en heromkv etehoyvnen ^’nhuehkvtet, 

16 E’ppuce Centilvlke em etenrvwvn erkenvkaren mvn 
vc ofvn kerkuecetvn es afvcket ornof, este e catv, monkat 
enavpeswvn tempunayvkot ? 

17 Monkat cv homvn vpastelvlke taten oh ay it, vyvk- 
hvmknsen Celuslvmen vcemkvkates; momis Elepevn 
ecehyit, hvtvm Temaskvn oh fulkimvts. 

18 Momen ohrolope tutcenet hoyahnof, Celuslvmen 
vcemkimvts, Petvn hecvranit, momet mvn vpaket nettv 
palen cahkepohkaken fekhonnimvts. 

19 Momis vpastelvlke etv hvmkusis hecvJcon , Pucase 
etecakkvte Cems tvlkusen hecimvts. 

20 Momen heyv nanvken cen hoccicvkvyat, hecvs, 
Hesaketvmese ehomvn, laksvkos. 

21 Mv renyupvn Selev Selesev tepakat ekvnv ocakan 
ohceyimvts. 


KELESVLKE, 2. 

22 Momen Cutev em mekusvpkv-cuko Klist ofv oeakat 
cv turofheckvn kerrvkekomvts. 

23 Momis heyv tvlkusen pohakvtes, Mv oketv hoyvna- 
kvte ofvn epu’ssecvte tat mv vkvsvmkv yvmakkuecvtet 
hiyomat erkenaket os. 

24 Momet vc ofvn Hesaketvmesen vrakknecakvtes. 

SETENTVCKE II. 

Momen ohrolope palen ostohkakat hoy an of, Titvs 
evpayit, Panepvs vpakit, hvfcvm Celuslvmen vcemkimvts. 

2 Momen nake vn kerkuehocvte omecicen vcemiket, 
mv opunvkv-herv Centilvlke em etenrvwvn erkenakvyan 
em ohhvyayicakimvts, momis, estome estomis letkvyat, 
momet letkvyvtet ehvperkvt omekaren, mv este here 
kerkakan ehkusen em punayakimvts. 

3 Momis Titvs vc vpakatet, Klekvlket ot omis, svkvm- 
siskvren ohyekcihocekomvts. 

4 Momen tecakkvte vhayvlket, mv pucasseko hueretv 
Klist Cesvs ofv oceyan vketecvranet, pn svlvfkuecetvn 
komakat, ehkusen ascehuehocat omecicet omemvts. 

5 Mvn hvse-vkerkv hvmkusis apohicet, em etektvnece- 
komvts, opunvkv-herv em mehenwetvt ece ’pakvke 
emunkvren. 

6 Momis mv naket os komlioye taye sasat ton omat, 
naket omakvte estomis, cv horav nake tokot os ; este 
en heckvn Hesaketvmeset es afvckekot os; mv naket os 
komhoyat, etempunahoyeyof, naken vm ohvpayvnkekv. 

7 Momis mv vpvlhvmke ocan, svkvmsiskv opunvkv-herv 
Petv em wihokvte etvpomen svkvmsiskv-toko opunvkv- 
herv vm wihokvten hecakof; 

8 (Mv vpastel em wiketv svkvmsiskv este ohfvccvn 
Petv ofvn yekcen vtotkat, matat Centilvlke ohfvccvn vc 
ofvn yekcen vtotkvtet ok’;) 

KELESYLKE, 2. 


9 Moraen Gems, Sefvs Cane esyomat, my cukelet 
omvkes, komhoyat, rav heromkv v’mhoyvten hecakof, 
Panepvs tepakeyan etohkvlketv enkvpervn pu’makemvts, 
pumet Centilvlken oh vhoyen , ent svkvmsiskv esten oh 
vpeyykvret. 

10 Estemerrakan vkerriceyvre tvlkusen komakemvts , 
momen vneu matan ohyekcimvts. 

11 Momis Petvt An teak vlakof eturofvn era yhuerit 
vnrapimvts, em vsehohvr tetayet omekv. 

12 Hiyomet omekv, Cems aenkvpyke yice sasat yiceko 
emunkof, Centilvlken vpaket hompemvts ; momis, yihcof, 
enkvpaket em vknekemvts, svkvmsiskvlken em pen- 
kalet. 

13 Momen Cusvlke vpvltakeu vpaket estemvkerret 
fullemvts; momat Panepvs tis em mvkerretv taken es 
fvyecicakemvts. 

14 Momis fvccen, opunvkv-herv em mehenwetv vcvk- 
vyen fullvkekon hecvyof, omvlkv ehomvn, Cemet, 
Cusvlket ometskat, Cusvlke onkot, Centilvlke fullat 
omen aretsken omat, estomaten Centilvlken Cusvlke 
omet fullvren ohyekcvkuecetske haks ? Petvn kicit em 
punayimvts. 

15 Pnmet, pum munkv vcvkvyen Cusvlket omet , Cen¬ 
tilvlke naorkvlke sasat toyekot, 

16 Yhakv em vtotketv eteropotte tokon, momis Klist 
Cesvs oh vkvsvmkv eteropotten esten fvccehocet omat 
kerret, pume mahusat, vhakv em vtotketv eteropotte 
tokon, Klist oh vkvsvmkv eteropotten pu fvccehocvren 
Cesvs Klist ofvn vkvsvmeyvtet os; vhakv em vtotketv 
eteropotten ena vpeswv hvmkusis fvccehocekaret ok’. 

17 Momis Klist eteropotten pu fvccehocvren hopoyeyof, 
pume mahusat holwvyecvlken es pu hechoyen omat, 
Klist monkv naorketv em v.totkvt ome te ? Mohmates. 

18 Hiyomet omekv, mv liopanvyvten hvtvm tohtarin 
omat, vhakv-kacvn e hayvyet os. 

19 Hiyomet omekv; Hesaketvmese ohfvccvn wenaka- 
re n, vhakv eteropotten yhakv ohfvccvn cv’let os. 

20 Klist ypaken tohweklepkvn cv svrahket os; momis 
wenakis; morae estomis, vne tokon, momis Klist vc ofvn 
wenaket os; momen my hesaketv enavpeswv ofvn mucvn 
es wenakvyat Hesaketvmese E’ppuce, mv vc vnokecet vc 
vrahkvn e wikvte ohvkvsvmkvn es wenakvyet os. 

21 Hesaketvmese en heromkvn vhepvkvkos; hiyomet 
omekv, fvccetv vhakv eteropotten vtaken omat, Klist 
ehvperkvn elvtes. 

SETENTVCKE III. 

Aeha Kelesvlke ce hacoliakvkat, ce turwv take ehomvn 
Cesvs Klist opunvyece, cem etenrvwv taken tohweklep¬ 
kvn svrahkan hecke heren cohoyat, mehenwetvn apohi- 
catskekaren estimvt ce mvkerrvkvt haks ? 

2 Heyv tvlkusen cen kerretv taken komis. Vhakv em 
vtotketv eteropotten, monkat vkvsvmkv apohickv etero¬ 
potten Puyvfekcv cen heckvkvt haks? 

3 Momvteken ce hacohakvke te ? Puyvfekcv ofvn 
vlicecatskvtet omen, hiyomat enavpeswv eteropotten 
temvpoke ce hakvke te ? 

4 Nanvke en sulke momvteken ehvperkvn es ce ’ste- 
merkvkvt haks? ehvperkv tat mehenwet on omat. 

5 Mv Puyvfekvn es ece ’fastet, cem etenrvwv taken 
eskerkvn vtotkat, vhakv em vtotketv eteropotten, monkat 
vkvsvmkv apohickv eteropotten momecet o haks ? 

6 Eplehamet Hesaketvmesen vkvsaman, fvccetv vyo- 
poskes, en komhoyvte etvpomen. 

7 Monkv heyvn kerrvkes, mv vkvsvmkv vcvkvyen fullat, 
matat Eplehame en hopuetaket omakes. 

8 Momen Cokat, vkvsvmkv eteropotten Centilvlke fvc- 
cvke omen Hesaketvmeset hayvranen homvn hecet, en- 
homvn opunvkv-hervn Eplehamen em erkenakvtes, Ec 
ofvn Centilvlke omvlkvn ohmerkvke tares, maket. 

9 Monkv vkvsvmkv vcvkyyen fall at Eplehame vkvsvm- 
kv vcvkvye arvte vpvken ohmerrvkvtet os. 

10 Estomomuset vhakv em vtotketv enaket omakat 
tvhiketv eleevn svpaklet omeky; Yhakv en nakcoky ofyn 
nanvke lioccat omvlkvn momecet, my ofvn emomecicet 
omvkekat ohtvhikvkvtet omes, maket coket omekv. 

11 Mo mis Hesaketvmese ehomvn este estomis vhakv 
eteropotten este-faccv en hueretvn huereko tayat kerket 
06 *, Fvccakat vkvsvmkv eteropotten hesakvret ok’. 

12 Momen vhakvt vkvsvmkv enake tokot os, momis, 
Mv este mvn momecat mv ofvn hesakvres. 

13 Klist, epu ’yoposken tvhiketv haket, vhakv en 
tvhiketv enkvpvken pu nesvtet os, Eton oh vtarkat 
vtekat ohtvhikvkvtet os, maket coket omekv. 

14 Ohmerkv Eplehame ocvtet Cesvs Klist eteropotten 
Centilvlken oh vlvkvren; momet pumet vkvsvmkv etero- 
potten Puyvfekev em etemfvccetvt pun heckvren. 

15 Tecakkvte toyatskat, este omen opunayis; este em 
etemfvccetvt o estomis, yekcihocen omat , este estomet 
yvmahkuecekot, momet naken ohvpayekot omes. 

16 Momen etemfvccetvt Eplehame momet en honvpse 
tepakvn ete’n hahihocvtet omes. Momen , Cen honvpse 
taken, sulken opunvyece omet, makekot, momis hvmkuse 
omet, Cen honvpsen, mv Klist omen, maket os. 

17 Momen heyvn makvyet os; Etemfvccetv Plesa- 
ketvmeset Klist ofv yekcievte, vhakv, ohrolope cukpe 
osten pale tntcenen renyupv hakvtet, temfvccetvn elecet, 
yvmahkueceko tayes. 

18 Hiyomet omekv, estet vhakv eteropottet naken puca- 

svranet on omat, ohvtvlakat etemfvccetv eteropotte tokot 
os ; moniis etemfvccetv etehoyvnen Hesaketvmeset Eple- 
hamen mvn emvtes. 

19 Monkv mv vhakvt estomeckvt o haks! Yhakv kvee- 
kvtet omecicen ohvpakvtes, mv honypse etemfvccetv 
ete’n hahoyvtet vlvkeko emunken, momet etenherke- 
puecv e’nke ofvn encelvlke etehoyvnen hahoyvtes. 

20 Momen etenherkepuecv hvmkuse enake tokot os; 
momis Hesaketvmeset hvmkuses. 

21 Monkv mv vhakvt Hesaketvmese em etemfvccetvn 
vnrvpet o haks ? Mohmates; liesaketvn erne taye vhakvn 
esf emboyvten omat, mehenwvn fvccetvt mv vhakv ete- 
ropotten ocvnt omekv. 

22 Momis Cokat este omvlkvn naorketv elecvn etoh- 
kalvtes, mv etemfvccetv Cesvs Klist ohvkvsvmkv ete- 
hoyvne ocan vkvsvmakat omvlkvn emhoyvren. 

23 Momis vkvsvmkvt vlvkeko emunkof, mv vhakv 
elecvn pu svlvfket omvtes, mv vkvsvmkv mv renyupvn 
kerkuehocvranan pum vkhotket omvtes . 

24 Monkv vkvsvmkv eteropotten fvcce omen pu haho- 
yvren Klist J sep oh ayvret mv vhakvt pu mvhayv tates. 

25 Momis vkvsvmkv vlake hoyanat ohvtvlaken mvhayv 
elecvn vpokekos. 

26 Klist Cesvs ohvkvsvmkv eteropotten omvlkatskat 
Hesaketvmese en hopuetake toyatskekv. 

27 Hiyomet omekv, estomomusatsken Klist ofvn ce 
paptishoyvten omat, Klist vccatskvtes. 

28 Cusvlke monkat Klekvlket sekos; svlvfke monkat 
pucassekat sekos; hunvnwv monkat hoktet sekos; omvl¬ 
katskat Klist Cesvs ofvn hvmkusatskekv. 

29 Monkv Klist enake toyatsken omat, Eplehame en 
honvpse, momet etemfvccetv vcvkvyen pucasvke tar an at 
toyatskes. 

SETENTVCKE IV. 

Momen heyvn makvyet os; Mv epucase taranat, hopue- 
wvt ome vtekat, vtotkv estomen em mvrahkekot os, 
omvlkv e pucaset o estomis. 

2 Momis oketv erke mellvte oreko vtekat mvhayvlke 
momet evpayvlke elecvn hueret os. 

3 Momen matvpomen pumet, hopnetakuce toyeyof, 
nanvke yvmv ekvnv es hahoyvte elecvn pu svlvfkvket 
omvtes. 

4 Momis oketv esfaekof, Hesaketvmeset E’ppnce ma¬ 
lms an, hokte aossen es haye, vhakv elecvn hahoyvten 
atotvtes. 

5 Vhakv elecv vpokvten pvlken nesetvn Hesaketvmese 
e’ppncetake haketv pun heckvren. 

6 Momen eppucetake toyatskat omecicen E’ppuce em 
Puyvfekcv, Apv iVrke, maket huehken, ce feke take 
ofvn atotvtes. 

7 Monkv ohvtvlaken vtotkv tokot, eppuce toyetskes; 
momet eppucet on omat, Klist eteropotten Hesaketvmese 
enake epncasvranat toyetskes. 

8 Momis Hesaketvmesen kerratskekof, mv em mnnkv 
vcvkvyen hesaketvmese tokvkekan em vtotkatskvtes. 

9 Momis hiyomat, Hesaketvmesen kerrepatskof, mo¬ 
met Hesaketvmeset ce kerrvkvte mahvkvu, estomaten 
nanvke ekvnv es hahoyvte yekcvkeko, ehvperkakan, mv 
hvtvm svlvfke haketvn ce yacvket, hvtvm ohfnlecatske 
haks ? 

10 Nettvn, momet hvsen, momet oketvn, momet ohro- 
lope taken vketecatsket os. 

11 Ec ohfvccv taken cv penkvles, ehvperkvn ece *rahkv 
taken vtotketvn es cv hotose witvtes, Icomvyat. 

12 Tecakkvte toyatskat, cemet vne omet omatskvren 

ce’nkusapvkis, centake omet omikv; nak’ ’stomusvten 
vm vhopanatskekates. 

13 Enhvteceskusat, enavpeswv yekcusekat eteropotten 
opunvkv-hervn cem erkenakvkvyvtet oman kerratskes. 

14 Momen my es cv kerretv cy ’naypeswy ofy ocvten 
ehvperkuecet, monkat vhepvkatskekates, momis Hesake- 
tvmese em encelv, momet Klist Cesys omen cv yvpa- 
yatskvtes. 

15 Monkv ohmerkv okatskvte estvmvn oce haks? mome 
tayvten omat, ce turwv taken es vk ossihcet, vmatskvnt 
omat a cen kerrvkikv. 

16 Monkv mehenwetvn cem onvyykvyat omecicen 
ce’nrapy take cy haket o haks ? 

17 Ec ohfvccv taken vfekcaklivket os, momis herekon; 
a cem vkhottetvn komakes, erne ohfvccvn vfekcakhy- 
katske taren. 

18 Momis nalce herat ofvn estofis vfekcakhetv heret os, 
vne ece ’pakvkvyof tvlkekon. 

19 Yn hopuetakuce, Klist ec ofv taken halioyeko vte- 
kat, hvtvm ce heckuecetvn vcevllvyet omat, 

20 Hiyomat ece ’pakvkit, vm opnnvky en haken 
myrahkuecetvn komis; ec ohfvccv taken vn kerkekoky. 

21 Yhakv elecv svpvldetvn eyace ce sasvkat, vm onv- 
yvkes, vhakvn pohatskeko ? 

22 Eplehamet eppucetake hokkolen, hvmket hokte 
svlvfket en heckuecvten, hvmkat hokte pucassekot hec- 
kuecvten ocvtes, maket coket omekv. 

23 Momis mv svlvfkat heckuecvtet enavpeswv vcvkvyet 
omen , mv pucassekat heckuecvtet etemfvccetv vcvkvyet 
omvtes. 

24 Mv nanvket nake svhopakvt omakes; heyvt etem¬ 
fvccetv hokkolat omakekv; hvmket ekvnhvlwe Sini 
avtet svlvfketv ohfvccvn heckuecat, mvt Hekv tes. 

25 Hiyomet omekv, Hekvt ekvnhvlwe Sini, Elepev ofV 
likat tes, momet Celuslvme my hiyome ocet, svlvfketv 
ofv en hopuetaken es likat etypomet os. 

26 Momis Celuslvme hvlwe likat, pucassekot omet, 
omvlkeyan pu’cket omes. 

27 Echusseko, heckuecetskekat, afyckvs; heckuecetske¬ 
kat, yyvklivmkusen huehkvs; ehe oce, hopuetake ocat 
sensulke estvmahen mv entvlkuse hueratet ocet omekv, 
maket coket omekv. 

28 Tokvs, tecakkvte toyatskat, pumet Iseke omvte 
omeyet, setemfvccetv en hopuetake toyes. 

29 Momis momof, mv enavpeswv vcvkvyen heckvtet 
mv Puyvfekcv vcvkvye heckvten assecvte etvpomen 
liiyomis momet os . 

30 Momis Cokat naken maka? Mv svlvfke hokten 
e’chuswv-hunvnwv tepakvn wolhuecvs, mv svlvfke hokte 
e’chuswvt mv hokte pucassekat e’chuswv vpvken naken 
epucasvranekok’. 

31 Monkv, tecakkvte toyatskat, mv svlvfke hokte eehus- 
take toyekot, momis pucassekat enake toyes. 

SETENTVCKE V. 

Monkv mv pucasseko hueretv Klist es pu’nrecapvte 
ofvn yekcen svpaklet, mv svlvfketv en nokwv-ohwakkvn 
hvtvm cem ohtvkhahkvkats. 

2 Hecvs, vne Pal toyvyat heyvn ce kicvkvyet os; Ce 
svkvmsishoyvken omat, Klist naken cen lopihcvkekos. 

3 Hiyomet omekv, Este svkvmsishoyat vtekat hvtvm 
en kerkuecis, vhakv omvlkvn momecetvn em e vhue- 
ricet os. 

4 Ece ’pakvkat estimvt vhakv eteropotten ce fvccehocv- 
ken omat, Klist ec ohfvccv taken ehvperkv haket os? 
heromkv enkvpvken a ce tvkpvlatkvkes. 

5 Pumet Pnyvfekcv eteropotten fvccetv em enhonrkv 
vkvsvmkv etehoyvne heckan mehakeyet omekv. 

6 Svkvmsiskvt nxonkat svkvmsiskv tokat Klist Cesvs 
ofvn naken lopicekon, mo mis vkvsvmkv, vnokeckv etero¬ 
potten vtotkat, lopicet omekv. 

7 Heren pefatkatskvtes; mehenwetvn apohicatskekaren 
estit ce mvnvttecvkvt haks ? 

8 Heyv ohyekcickvt mv ce’nhnehkvkan a vtet omekot os. 

9 Espakkueckv estomusis cvlvpke livmkat omvlkvn 
pakkuecet os. 

10 Vkerrickv etvn ocvkekares, ce komvkit, Pucase ofvn 
cem enhonrvkis; momis ce naoricvkat em okfvcceckvn 
kvwvpvres, estimvt omet o estomis. 

11 Momen vnet on omat , tecakkvte toyatskat, svkvm- 
siskvn erkenakin omat, estomaten asseckvn es cv ’ste- 
merke haks? Momen omat, tohweklepkv elentappetv 
haJcvte fekhonnet os. 

12 Mv ce naoricakat warhoyate! komis. 

13 Hiyomet omekv, tecakkvte toyatskat, pucasseko 
hueretvn ce’nliuehokvtet os; heyv tvlkusen, mv pucas¬ 
seko hueretvn enavpeswv em etektvnken hayet omekot, 
momis vnokeckv eteropotten ete’m vtotkvkes. 

14 Vhakv omvlkvt opunvkv hvmkuse ofvn esfvcket 
omekv, mv, E vnokecetskat etvpomen cem vwolicvn 
vnokecvs, makat ofvn. 

15 Momis ete’kkatsket ete’n lokatsken omat, vketeevkes, 
ete sumecicatskekaren. 

16 Monkv heyvn makvyet os, Pnyvfekcv ofvn yvkvpv- 
kes, momof enavpeswv em eyackvn esfvcecatskekares. 

17 Hiyomet omekv, enavpeswvt Puyvfekcv vnrvpen 
eyacen, momen Puyvfekcvt enavpeswv vnrvpen eyacet 
os; momen heyvt ete’nrvpaket os, momat nanvke ko- 
matskat momecatskeko tayes. 

18 Momis Puyvfekcvt ce yvpayvken omat, mv vliakv 
elecvn svpaldatskekot omes. 

19 Momen enavpeswv vtotketv heckvket omet, heyvt 
omakes; lioktarkv, empvlse-seko hoktarkv, hvsvtketv 
tokat, eemfvyatkv tokat, 

20 Nake vhakake emekusvpkv, famvkakv, homeekv, 
etelivnkv, etemvcevlkv, cvpvkketv, etenrvpuecky, estetek- 
yvmketv, estetekvpvkety, 

21 Yleskvpky, esteleckv, hacky, eshvyytkety, momet 
nanvke mv omakat; mv nanvke ohfvccvn cem onvyv- 
kvyvte ocat etvpomen kvtym homvn cem onayvkis, 
Estimvt nanvke my omakan momecakat Hesaketvmese 
em ohmekketvt en heckvkekares. 

22 Momis Payvfekov em ettet, vnokeckv, afvcketv, 
herkv, momis kometv hofunat, yvmvsky, heretv, vkv- 
svmkv, 

23 Eyasketv, momet eemfvyatkvt omes; heyy omakat 
vliakv vnrapat sekot os. 

24 Momen mv Klist enake take tat enavpeswv em 
vnokeckv em eyackv vpvken toliweklepkvn svrahakvtet 

os. 

25 Pnyvfekcv ofvn wenahoken omat, monkv Payvfekcv 
ofvn jT'vkvpvkeres. 

26 Ete cvpvkhokicekot, ete’m vleskapekot, vrakketv 
ehvperkan pu yahcats. 

SETENTYCKE VI. 

Tecakkvte toyatskat, naorketvt esten okcakken omat, 
ceme, puyvfekcv vcvkvyen fnllatskat, eyasketv vkerrickv 
ofvn mv oraan pvlken evpvyvkes; cemeu es ce kerke- 
karen e vketecet. 

2 Nake honhoyan ete’n kvwvpvkes, momet momen 
Klist em vhakvn esfvceevkes. 

3 Hiyomet omekv, estet, nake tokot omof, Nake toyis, 
komet vkerricen omat, e emvkerret os. 

4 Momis este vtekat em vtotketv mahusan es e kerrekvs, 
momof este etv ofv tokon, e ofv tvlkusen afvcketvn 
ocvres. 

5 Este vtekat eme matiusat en nakhonnen kvwvpvranet 

omekv. 

% 

6 Opunvkv ofv mvhahoyat, mvt mvhayan nak lierakat 
omvlkv ohfvccvn em onvyekvs. 

7 Cem etehosikvkates: Hesaketvmese emvkerhoyekot 
os; estet naken fokayat mvn vteloyvret ok’. 

8 Hiyomet omekv, estit em enavpeswv ohfvccvn fokayat 
enavpeswv vcvkvyen hopvnketvn vteloyvres; momis mv 
Puyvfekcv ohfvccvn fokayat, Puyvfekcv vcvkvyen hesa- 
ketv yuksvsekon vteloyvres. 

9 Momen here momeckvn es pu hotohsates; oketv 
momvre orof vteloyeyvres, pu hotosaket omekon omat. 

10 Monkv, pnm etektvnkof, omvlkvn heran em mome- 
cvkeres, momet vkvsvmkv en cuko-vtehkvlke mahvkvu. 

11 Cokv cv’nke es cen hoccicvkvyat en cvpke estomuset 
omat hecatsket os. 

12 Este estohmomuset em enavpeswv ofv heckv here 
haketvn komakat, mvt, Klist em etohweklepkv vrahkvn 
assehocekare tvlkusen, ce svkvmsishoyvren ec ohyekci- 
caket os. 

13 Hiyomet omekv, mv svkvmsishoyvte mahusat vhakvn 
vfvstvkekos; momis ce svkvmsishoyvren komakes, ce 
’navpeswv take ofvn es ekvsvmvkvret. 

14 Momis vn tat naken es ekvsahmvyates, pu Pucase 
Cesvs Klist em etohweklepkv ofv tokon omat, mv etero- 
potten vc ohfvccvn ekvnvt etohweklepkvn svrahken, 
vneu ekvnv ohfvccvn svc vrahket os. 

15 Svkvmsiskv, monkat svkvmsiskv tokat Klist Cesvs 

efvn naken lopicekon, nak hahoyvte mucvsehocat tvlku- 
set lopicet omeky. 

16 Mo men estomomuse heyv mvliakv vcvkvye yvkv- 
pakat, mvn, momet Elesaketvmese em Eslevl, herkv 
merkv tepakat oh ocvkekvs. 

17 Mucv vtekat estit cy naorihcats, Pucase Cesys es 
en kerky cv ’na vlnmhen sarikv. 

18 Tecakkvte toyatskat, pu Pucase Cesys Klist en 
her.omkyt cem puyvfekcv taken vpykekvs. 

Kelesvlken ohtotet Lome ofvn hoccihocvtes. 

